ژانویه‌نین 14-ده روسیا اوردوسونون اوکراینانین دنیپرو شهرینه حیاتا کئچیردیگی راکت هوجوموندا حیاتینی ایتیرن سیویل وطنداش‌لارین سایی 36-یا یوکسلیب.
اوکراینا میللی پولیسی‌نین "تلگرام" حسابیندان وئریلن یازیلی آچیقلامادا ژانویه‌نین 14-ده روسیانین راکت هوجوموندا دنیپرو شهرینده 9 مرتبه‌لی ائوین وورولماسیندان سونرا داغینتی‌لار ساحه‌سینده باشلایان آختاریش-قورتارما ایشلری ایله باغلی معلومات وئریلیب.
هوجومدا 2-سی اوشاق 36 سیویل وطنداشین حیاتینی ایتیردیگی بیل‌دیریلن آچیقلامادا یارا‌لی سایی‌نین 15-ی اوشاق اولماقلا 75-ا یوکسلدیگی قئید ائدیلیب.
هوجومدا سیویل وطنداش‌لارین هلاکینا گؤره 3 گونلوک ماتم اعلان ائدیلن دنیپرو-دا ایمکانی اولان‌لار ائوسیزلره کؤمک ائتمه‌یه داوام ائدیر.
شهر اها‌لی‌سی ده هوجومدا هلاک اولان‌لارین خاطره‌سینی یاد ائتمک اوچون داغینتی‌لار اراضی‌سینه چیچک‌لر و شام‌لار قویور.
دیگر طرف‌دن، روسیا پرزیدنتی‌نین مطبوعات کاتیبی دمیتری پسکوو دنیپرو شهرینده منزیله هوجوملا باغلی اتهام‌لاری رد ائدیب.
"روسیا اوردوسو یاشاییش بینا‌لارینا و سوسیال آلت یاپی تاسیس لرینه هوجوم ائتمیر. اوکراینا طرفی‌نین بعضی نوماینده‌لری‌نین وئردیگی، فاجعه‌نین هاوا هوجومون‌دان قایناقلاندیغینا بیانات‌لاری سیزلر ده گؤردونوز"، -دئیه پسکوو قئید ائدیب.
